9. การจัดการ

9.1 โครงสร้างการจัดการ

ปัจจุบันฝ่ายจัดการของบริษัทประกอบด้วย 3 คณะ ได้แก่ คณะกรรมการบริษัท
คณะกรรมการตรวจสอบ และคณะผู้บริหาร

  คณะกรรมการบริษัท

+------------+-------------------------+------------------------------+
|   1.       |   นายกฤตย์ รัตนรักษ์        |   ประธานกรรมการ              |
|            |                         |                              |
|   2.       |   นายพอล ไฮนซ์           |   รองประธานกรรมการ           |
|            |   ฮูเกนโทเบลอร์           |                              |
|   3.       |                         |   รองประธานกรรมการ           |
|            |   นายวีระพันธุ์ ทีปสุวรรณ     |                              |
|   4.       |                         |   กรรมการ                    |
|            |   นายอูรซ์ วอล์ฟกัง เบียริ    |                              |
|   5.       |                         |   กรรมการ                    |
|            |   นายไรน์ฮาร์ด ครีก        |                              |
|   6.       |                         |   กรรมการ                    |
|            |   นายฮาราลด์ ลิงค์         |                              |
|   7.       |                         |   กรรมการ                    |
|            |   ดร. จำลอง อติกุล        |                              |
|   8.       |                         |   กรรมการ                    |
|            |   ดร. สุระ สนิทธานนท์      |                              |
|   9.       |                         |   กรรมการ                    |
|            |   นายประกอบ วิศิษฐ์กิจการ   |                              |
|   10.      |                         |   กรรมการ                    |
|            |   นายเชษฐ์ รักตะกนิษฐ      |                              |
|   11.      |                         |   กรรมการ                    |
|            |   นายสมบูรณ์ ภู่วรวรรณ      |                              |
|   12.      |                         |   กรรมการผู้จัดการ              |
|            |   นายวินเซนต์ บิเชต์        |                              |
+------------+-------------------------+------------------------------+

  คณะกรรมการตรวจสอบ

+-----------+-------------------------+-------------------------------+
|   1.      |   นายประกอบ วิศิษฐ์กิจการ   |   ประธานกรรมการตรวจสอบ        |
|           |                         |                               |
|   2.      |   นายฮาราลด์ ลิงค์         |   กรรมการตรวจสอบ              |
|           |                         |                               |
|   3.      |   นายเชษฐ์ รักตะกนิษฐ      |   กรรมการตรวจสอบ              |
+-----------+-------------------------+-------------------------------+

  คณะผู้บริหาร ^(แก้ไขเพิ่มเติมข้อมูลเมื่อ 10 กันยายน 2544)

+-----------+-------------------------+-------------------------------+
|   1.      |   นายวินเซนต์ บิเชต์        |   ประธานคณะผู้บริหาร             |
|           |                         |                               |
| 2.        |   นายสมบูรณ์ ภู่วรวรรณ      |   รองประธานอาวุโส              |
|           |                         |                               |
|   3.      |   นางสาวจันทนา สุขุมานนท์   |   การผลิตปูนซีเมนต์               |
|           |                         |                               |
|   4.      |   นายเบียต มาลาการ์เน     |   รองประธานอาวุโส              |
|           |                         |                               |
|   5.      |   นายฟีลิกซ์ เฮอคเนอร์      |   การตลาดและการขายปูนซีเมนต์     |
|           |                         |                               |
|   6.      |   นายชัยพร นาคะสาทิศ      |   รองประธานอาวุโส              |
|           |                         |                               |
|   7.      |   นายเครก บิคลีย์          |   การเงินและการควบคุม           |
|           |                         |                               |
|           |                         |   รองประธานอาวุโส              |
|           |                         |                               |
|           |                         |   ข้อมูลและระบบเทคโนโลยี         |
|           |                         |                               |
|           |                         |   รองประธานอาวุโส              |
|           |                         |                               |
|           |                         |                               |
|           |                         | การบริหารและการพัฒนาทรัพยากรมนุษย์ |
|           |                         |                               |
|           |                         |   (เริ่มงานวันที่ 3 ก.ย. 2544)     |
|           |                         |                               |
|           |                         |   รองประธานอาวุโส-             |
|           |                         |   ธุรกิจคอนกรีตผสมเสร็จ           |
|           |                         |                               |
|           |                         |   (เริ่มงานวันที่ 1 มี.ค. 2544)     |
+-----------+-------------------------+-------------------------------+

ขอบเขตอำนาจหน้าที่ของคณะกรรมการบริษัทเป็นไปตามวัตถุประสงค์และข้อบังคับของบริษัท
และข้อบังคับของบริษัทมาตรา 18 ได้ระบุกิจการที่ต้องได้รับมติของคณะกรรมการไว้
กล่าวโดยสรุปคือ เป็นธุรกรรมรายการที่มีมูลค่ากว่า 100 ล้านบาท ทั้งนี้ เว้นแต่ธุรกรรมอื่นๆ
ซึ่งต้องใช้มติคณะกรรมการบริษัทในการจดทะเบียน จะมีการประชุมคณะกรรมการบริษัทอย่างน้อย 1
ครั้งในทุก ๆ สามเดือน

สำหรับคณะผู้บริหารมีกฎระเบียบบริษัท (Organizational Regulations)
เป็นสิ่งที่ให้แนวทางในการปฏิบัติงาน กล่าวโดยสรุปคือ
ผู้บริหารแต่ละท่านจะมีขอบเขตอำนาจการอนุมัติกิจการที่อยู่ในขอบข่ายการดำเนินธุรกิจทั่วไปภายใต้การดูแลของตนและตามที่ตนได้วางแผนงานและทำงบประมาณการไว้ล่วงหน้า
และจะมีการประชุมคณะผู้บริหารอย่างน้อย 1 ครั้งในทุก ๆ เดือน
ส่วนมูลค่าของธุรกรรมแต่ละรายการที่คณะผู้บริหารอนุมัติได้ จะต้องไม่เกิน 100 ล้านบาท
ส่วนคณะกรรมการตรวจสอบ มีข้อบังคับ (Charter) เป็นสิ่งที่ให้แนวทางในการปฏิบัติงาน
โดยจะมีอิสระในการทำความเห็นต่อคณะกรรมการบริษัท และ/หรือผู้ถือหุ้น

9.2 การสรรหากรรมการและผู้บริหาร

กรรมการบริษัท มาจากการแต่งตั้งโดยผู้ถือหุ้นซึ่งสามารถใช้คะแนนเสียงสะสม (Cumulative
Voting) ตามมาตรา 70 วรรคหนึ่งแห่ง พรบ. มหาชนฯ และข้อบังคับของบริษัทข้อ 12
ส่วนคณะผู้บริหาร กรรมการผู้จัดการเป็นประธานคณะผู้บริหาร ตำแหน่งอื่นๆ
ของคณะผู้บริหารเป็นการเลือกตามความเห็นชอบของคณะกรรมการบริษัท

9.3 ค่าตอบแทนผู้บริหาร

ค่าตอบแทนที่เป็นตัวเงิน

จำนวนกรรมการในปี2543 มีทั้งสิ้น 12 คนรวมค่าตอบแทนกรรมการ 6.54
ล้านบาทโดยได้รับค่าตอบแทนเป็นเบี้ยประชุม

จำนวนผู้บริหารของบริษัททุกคน มีทั้งสิ้น 8 คน รวมค่าตอบแทนผู้บริหาร 43.91 ล้านบาท

ค่าตอบแทนอื่น

- ไม่มี -

9.4 การกำกับดูแลกิจการ

บริษัทฯ ได้ส่งเสริมให้เกิดการกำกับดูแลกิจการที่ดีในทุกระดับขององค์กร ตั้งแต่ระดับคณะกรรมการ
คณะกรรมการตรวจสอบ คณะกรรมการบริหาร จนถึงระดับปฏิบัติงาน
อีกทั้งยังได้มีการปรับปรุงและส่งเสริมอย่างต่อเนื่อง
เพื่อให้บรรลุเป้าหมายด้วยการสื่อสารอย่างโปร่งใส
และมีประสิทธิภาพด้วยความเป็นธรรมประกอบกับคำยึดมั่นที่ได้รับจากผู้ที่เกี่ยวข้องกับบริษัททุกฝ่าย

ระบบการดูแลกิจการซึ่งเป็นหลักปฏิบัติสำคัญของบริษัทปูนซีเมนต์นครหลวงจำกัด(มหาชน)ที่บริษัทได้ยกเป็นประเด็นสำคัญในการนำเสนอต่อคณะกรรมการในการประกวดเพื่อรางวัลการปฏิบัติอันเป็นเลิศเชิงบรรษัทภิบาลประจำปี
2543 จัดโดยสมาคมผู้ตรวจสอบภายในแห่งประเทศไทย ซึ่งผลการตัดสินของคณะกรรมการปรากฏว่า
บริษัทได้รับรางวัลชนะเลิศนั้น ประกอบด้วยหลักสำคัญ 5 ประการ คือ

1.  การให้พนักงานทุกคนมีส่วนร่วมในการบริหารงาน

2.  การกระจายอำนาจการบริหารงาน

3.  ความโปร่งใส การเปิดเผยข้อมูล และความรับผิดชอบต่อผลการปฏิบัติงาน
    โดยผ่านระบบการติดตาม และประเมินผลการปฏิบัติงาน

4.  การเพิ่มคุณค่าให้กับผู้ถือหุ้น และผู้มีส่วนได้ส่วนเสียของบริษัท

5.  การยึดวิธีปฏิบัติที่ดีที่สุดในการกำกับดูแลกิจการเป็นแนวปฏิบัติ

ในส่วนคณะกรรมการบริษัทฯ ประกอบด้วยกรรมการซึ่งมีความรู้ ประสบการณ์
เป็นผู้เชี่ยวชาญในด้านเทคนิค ด้านการเงิน และด้านการบริหารธุรกิจ ทั้งในระดับประเทศ
และระดับโลก
ซึ่งนอกเหนือจากการปฏิบัติหน้าที่รับผิดชอบหลักตามที่กฎหมายกำหนดและตามข้อพึงปฏิบัติที่ดีสำหรับกรรมการบริษัทจดทะเบียนซึ่งรวมถึงการให้ความเห็นชอบกับกลยุทธ์และนโยบายสำคัญของบริษัทฯ
ดูแลให้มีการปฏิบัติตามแผนตลอดจนให้ความมั่นใจว่ามีความเชื่อถือได้ของระบบรายงานทางการเงิน
การควบคุมภายในที่ดี และการจัดการความเสี่ยงแล้ว คณะกรรมการของบริษัทฯ
ยังได้ปฏิบัติหน้าที่อย่างจริงจังและใกล้ชิดในการกำกับดูแลการปฏิบัติงานของฝ่ายบริหาร
รวมทั้งการส่งเสริมวัฒนธรรมองค์กรในการเปิดโอกาสพนักงานทุกคนให้มีส่วนร่วมในการเสนอความคิดเห็น
และนำเสนอข้อมูลต่อผู้บริหารเพื่อประกอบการตัดสินใจ

9.5 การดูแลเรื่องการใช้ข้อมูลภายใน

ได้มีการแจ้งให้คณะผู้บริหารและกลุ่มผู้ที่เกี่ยวข้องทราบถึงข้อปฏิบัติ
เรื่องการรายงานการถือหุ้นและโทษรวมทั้งการมิให้ใช้ข้อมูลภายใน(Insider Trading)
ส่วนการให้ข่าวเกี่ยวกับผลการประกอบการของบริษัทฯเป็นหน้าที่ของกรรมการผู้จัดการเพียงผู้เดียว
เนื่องจากสามารถตรวจสอบกฎระเบียบของตลาดหลักทรัพย์เกี่ยวกับการให้ข้อมูลแก่สาธารณชนได้ง่ายขึ้น

9.6 บุคลากร

นโยบายหลักในการพัฒนาพนักงาน

นโยบายหลักของบริษัทฯในเรื่องการพัฒนาบุคลากร คือ การสร้าง “องค์กรแห่งการเรียนรู้”
โดยยึดแบบแผนของ “ความสามารถ” (competency) ที่องค์กรกำหนดขึ้น จากการที่ บริษัทฯ
เห็นความสำคัญของพัฒนาบุคลากรนี้เอง ฝ่ายพัฒนาทรัพยากรมนุษย์
จึงได้รับอนุมัติงบประมาณอย่างพอเพียง เพื่อสร้างสรรค์กิจกรรมทางการเรียนรู้ต่าง ๆ
กิจกรรมที่ได้ทำอยู่แล้วและกำลังเตรียมการ ได้แก่

-   การฝึกอบรมทั้งในและต่างประเทศ

-   โครงการเรียนรู้ทางอิเล็กทรอนิคส์ แบบไม่มีชั้นเรียน (E-learning/Virtual
    Classroom) ซึ่งสร้างบรรยากาศการเรียนรู้ และพนักงานสามารถเรียนได้ทุกที่
    และทุกเวลาที่สะดวก

-   โครงการคัดเลือกพนักงานที่มีความสามารถในการถ่ายทอดมาเป็นวิทยากรภายใน
    เพื่อเป็นการสร้างบรรยากาศของการแลกเปลี่ยนความรู้
    และประสบการณ์ระหว่างพนักงานด้วยกันเอง

-   โครงการติดตามและประเมินผลการเรียนรู้
    เพื่อย้ำให้มั่นใจว่าผลการเรียนรู้ตรงตามวัตถุประสงค์ใน การพัฒนาบุคลากร
    รวมทั้งยังเป็นการกระตุ้นให้พนักงานที่ผ่านการอบรมแล้ว
    ได้นำเอาความรู้ที่ได้ไปใช้ในสถานการณ์การทำงานและเรื่องส่วนตัว
    ซึ่งถือเป็นปรัชญาที่สำคัญของ “องค์กรแห่งการเรียนรู้”

-   กิจกรรมในการพัฒนาบุคลากรข้างต้นเป็นการเสริมสร้างความแข็งแกร่งของบริษัทฯ
    ให้พัฒนาอย่างไม่หยุดยั้งเพื่อยืนหยัดอยู่ได้สมรภูมิของการแข่งขันตลอดไป